ئاڵا تاڵەبانی

ئاڵا تەحسین حەبیب تاڵەبانی (لەدایکبووی ١٩٦٤ لە کەرکووکئاڵا تاڵەبانی: بە راوێژ لەگەڵ ماڵی مام جەلال خۆم کاندیدکردووە، ماڵپەڕی ڕووداو، 22-02-2018.) کەسایەتی سیاسیی ژنی کورد و سەرکردەی یەکێتیی نیشتمانیی کوردستان، لەژیانی سێ جار بووەتە ئەندامی ئەنجومەنی نوێنەرانی عێراق.

 سەرەتای ژیان 
ئاڵا لە شاری کەرکووک لەدایکبووە، لە زانکۆی سلێمانی خوێندوویەتی و ماستەری لە وێژەی ئینگلیزی لەو زانکۆیە بەدەستھێناوە. ئاڵا خۆیشکەزای جەلال تاڵەبانی، سەرۆککۆماری پێشووی عێراق.

 کار و سیاسەت 
لە ساڵی ١٩٨٦ ئاڵا دەبێتە ئەندامی یەکێتیی نیشتمانی کوردستان. ئاڵا کاری مامۆستایەتی و ئەندازیاری لەدەستداوە بەھۆی کوردبوون و ڕەتکردنەوەی بەبەعسی بوون. لە ساڵی ١٩٩١، ئاڵا عێراق جێدەھێڵێت بەھۆی ڕێساکانی سەددام حوسەین لە دژی سیاسەتی کوردی. ئالا لە بەریتانیا دبلۆمای لە زانستە سیاسییەکان لە زانکۆی ئوپسالا بەدەستھێنا.

لەدوای ڕووخانی ڕژێمی سەددام حوسەین، ئالا لەگەڵ چالاکوانی عێراقی زەینەب سوەیج دەگەڕێنەوە عێراق.  ئاڵا گرووپێک دادەمەزرێنێت بەناوی یەکێتیی ژنانی کورد (دواتر وەک ڕێکخراوی ژنان بۆ ئازادی عێراق ناسرا). ھەروەھا بووە یەکێک لە ھاودامەزرێنەرانی ئەنجومەنی باڵای خانمانی عێراقی. ئاڵا لەدژی بڕیاری ١٣٧ی ئەنجومەنی کاتی حوکمڕانی عێراقی وەستایەوە، کەئەگەر ئەو یاسایە دەرچووبایە کێشەی بۆ مافەکانی ژنان لە عێراق دروستدەکرد و ڕۆڵی ژنانیان کەمدەکردەوە.

ئاڵا لە ساڵی ٢٠٠٥ وەک یەکێک لە ئەندامانی ھاوپەیمانی کوردستانی بۆ ئەنجومەنی نوێنەرانی کاتی عێراق ھەڵبژێردرا. لەھەمان ساڵدا، لەھەڵبژاردنی ئەنجموونەی نوێنەرانی عیراق جارێکی دیکە ئەندامییەتی بردەوە. لە ھەڵبژاردنی ئەنجومەنی نوێنەرانی عێراق بۆ ساڵی ٢٠١٠، ئاڵا جارێکی دیکە بوویەوە ئەندام پەرلەمان. دواتریش لە ھەڵبژاردنی ئەنجومەنی نوێنەرانی عێراق بۆ ساڵی ٢٠١٤ بووە یەکەم ژن لە شاری کەرکووک بتوانێت بەدەنگی خەڵک بچێتە پەرلەمانی عێراق. لە ئەنجومەنی نوێنەرانی عێراقیش وەک نوێنەری یەکێتیی نیشتمانی کوردستان دیاریکرا.ئاڵا تاڵەبانی: شیعەبوون تاوان نییە، کوردستان ٢٤، June 04-2017. دواتر لە ھەڵبژاردنی ئەنجومەنی نوێنەرانی عێراق بۆ ساڵی ٢٠١٨ لەسەر لیستی لیستی ھاوپەیمانی بەغدا خۆی کاندید دەکاتەوەئاڵا تاڵەبانی و سروە عەبدولواحید باجی ھەڵگەڕانەوە لە نەتەوەکەیان دەدەن، باس نیوز، 25/05/2019. بۆ جاری سێیەم دەبێتەوە ئەندام پەرلەمانی عێراق.Iraqi parliament votes in new committee members، کوردستان ٢٤ بە زمای ئینگلیزی، November 10-2018.ئاڵا تاڵەبانی ڕوونکردنەوە لەسەر سەردانەکەی بەرھەم ساڵح دەدات و دەڵێ " سلێمانی بەشێکە لە عێراق " سرووشتییە سەردانی بکات ، پەیامنێر، ٢٩ی کانوونی یەکەمی ٢٠١٩. دەنگدانەوەی ئاڵا دوور لەلایەنێکی کوردی دەنگدانەوەی بەخۆیدا ھێنا و لەپەڕەی فەیسبووکەکەی ئەوەی ڕاگەیاند کە ئەو خۆی کاندیدکردووە بە پرسکردن بەماڵی تاڵەبانی.

 سەرچاوەکان 

پۆل:لەدایکبووانی ١٩٦٦
پۆل:زیندووان
پۆل:ژنانی کورد
پۆل:سیاسییەکانی یەکێتیی نیشتمانیی کوردستان
پۆل:ژنە عێراقییەکان لە سیاسەت
پۆل:ژنانی سیاسیی کورد
پۆل:دەرچووانی زانکۆی سلێمانی
پۆل:خەڵکی کەرکووک
پۆل:دەرچووانی زانکۆی ئەپسالا
پۆل:بنەماڵەی تاڵەبانی
پۆل:سیاسەتمەدارە عێراقییەکان
پۆل:سیاسەتمەدارانی سەدەی ٢١ەمی عێراق
پۆل:کوردەکانی سەدەی ٢١ەم
پۆل:ئەندامانی ئەنجومەنی نوێنەرانی عێراق